Komisijos reglamentas (EEB) Nr. 3301/90
1990 m. lapkričio 15 d.
iš dalies keičiantis Reglamentą (EEB) Nr. 429/90 dėl pagalbos už Bendrijoje tiesiogiai vartoti skirtą koncentruotą sviestą suteikimo konkurso tvarka
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 3117/90 [2], ypač į jo 7a straipsnio 3 dalį,
kadangi Komisijos reglamente (EEB) Nr. 429/90 [3] su paskutiniais pakeitimais, padarytais Reglamentu (EEB) Nr. 2617/90 [4], numatoma suteikti pagalbą koncentruotam sviestui, gautam iš Bendrijoje pagaminto sviesto arba grietinėlės, jei to sviesto nebuvo supirkusios intervencinės agentūros arba jam nebuvo suteikta privataus saugojimo pagalba; kadangi Reglamento (EEB) Nr. 804/68 7a straipsnio 2 dalies b punkte, atsižvelgiant į paskutinįjį to reglamento pakeitimą, yra numatyta, kad Komisija gali imtis specialių priemonių, ypač skirtų sviesto realizavimo galimybėms padidinti, neatsižvelgiant į tai, ar tam produktui buvo suteikta privataus saugojimo pagalba; kadangi Reglamente (EEB) Nr. 429/90 reikėtų nurodyti minėtų priemonių taikymo padarinius;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 429/90 iš dalies keičiamas taip:
1. 1 straipsnio 1 dalyje žodžiai "arba privataus saugojimo pagalba" išbraukiami.
2. 4 straipsnio 1 dalies antras sakinys pakeičiamas ir išdėstomas taip:
"Jei koncentruotas sviestas yra pagamintas iš sviesto, konkurso dalyvis dar turi pateikti raštišką įsipareigojimą, kad jis naudos sviestą, kurio nebuvo supirkusios intervencinės agentūros."
2 straipsnis
Šis reglamentas įsigalioja jo paskelbimo Europos Bendrijų Oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1990 m. lapkričio 15 d.